Bianca Nicola Gheorghe

Mottoul ei este: Viața mea e muzica!

Gheorghe Bianca Nicola are vârsta de 10 ani și este născută în comuna Afumați ,județul Ilfov. Prin talentul moștenit de la tatăl ei, Bianca cântă de mică de la vârsta de 5 ani. Când era la grădiniță a fost îndemnată de doamna educatoare să participe la Festivalul Zâmbetul Copilăriei de la Otopeni unde a și câștigat primul ei premiu 1 cu cântecul La oglindă din repertoriul doamnei Angela Moldovan. Studiază de trei ani canto popular cu unchiul ei, prof. Vlad Gheorghe. Face parte din Ansamblul folcloric Perinița din Otopeni sub îndrumarea doamnei coregraf Liliana Comana. În cadrul Ansamblului este solistă de muzică populară dar și dansatoare. În 2020 a dansat în cadrul emisiunii Tezaur folcloric de Dragobete un joc din Maramureș. Bianca în toți acești ani a participat la multe festivaluri și concursuri naționale și internaționale de muzică populară și ușoară. A câștigat peste 30 de trofee și 150 de diplome. Cel mai important premiu a fost Trofeul pe zona Munteniei DOINA, SUFLET ROMÂNESC. În cadrul galei acestui festival a primit Trofeul Florile Dobrogei de la interpreta de muzică populară dobrogeană Elena Chirica. Bianca cântă muzică populară din zona Munteniei, Moldovei și Dobrogei. Este apreciată de artiști renumiți din folclorul românesc precum doamna Elena Sima, doamna Elena Chirica, doamna Camelia Lazanu, doamna Luiza Maria Popescu de unde a primit sfaturi importante pentru a deveni o artistă cum își dorește. Este invitată de artiști din muzica populară la emisiuni tv naționale. Debutul în televiziune a fost în Emisiunea La hanul cu cântece prezentată de domnul Mircea Pelea. Participă în diverse spectacole și evenimente caritabile.În cadrul Proiectului Internațional Culori pentru pace organizat de ambasador doamna Mioara Voicu, Bianca este mereu prezentă cu picturi dar și cu cântece cu diverse tematici. Unul din desenele Biancăi a fost expus în marea expoziție internațională de la Colosseum, Italia. Bianca este elevă în clasa a III-a la Școala Gimnazială nr. 1 Afumați ,Ilfov sub îndrumarea domnului prof. înv. primar Diaconu Valentin.

Bianca îmbină frumos muzica cu activitățile școlare având rezultate foarte bune. În repertoriul ei propriu Bianca are trei cântece dăruite dar și câștigate în concursuri: Mama mea; Gheorghe; Cântec pentru părinți, cel din urmă fiind dăruit de interpreta Petruța Sima. Cântecul Ia, Zestrea României este de asemeni dat cadou de doamna Elena Sima pentru a-l cânta in emisiuni tv dar și în concursuri de folclor. Prin prețioasele sfaturi primite de la artiști de seamă, Bianca dorește să meargă pe acest drum al muzicii. Dorința ei este de a urma cursurile liceului de muzică Dinu Lipatti din București apoi cursurile superioare pentru a-și îndeplini marele vis de a deveni artistă în muzica populară.

Doina Bârcă

Contents